section_heading: "Bajka o tri brata"
paragraph_text: Priča govori o tri brata koja putujući zajedno dođu do rijeke preko koje ne mogu prijeći pa zato preko nje naprave čaroban most. Na pola puta preko mosta, susretnu Smrt koja je ljuta jer je izgubila tri potencijalne žrtve. Pretvara se da je zadivljena njihovim pothvatom te im dopušta da svaki sebi izabere nagradu. Najstariji brat odabire nepobjedivi čarobni štapić. Srednji brat zatraži sposobnost vraćanja iz mrtvih. Najmlađi brat ne vjeruje Smrti i zatraži od nje mogućnost da ju spriječi da ga pronađe. Smrt mu daje plašt nevidljivosti. Nakon toga, svaki od tri brata kreće svojim putem.